5. ΒΑΣΙΛΙΚΟΝ ΔΙΑΤΑΓΜΑ της 6/26 Οκτ. 1954 Περί κανονισμού της δια καλαμωτών δικτύων αλιείας. Εν όψει του άρθρ. 27 του Α.Ν. 2078/1939 ‘‘περί ιδρύσεως Οργανισμού Αλιείας και περί άλλων μέτρων προστασίας και προαγωγής αυτής’’ εν συνδυασμώ προς τας διατάξεις του Ν.Δ. 18/1941 ‘‘περί καταργήσεως του Οργανισμού Αλιείας’’, και του Νόμ. 2756/1954 ως και του από 14.8.1951 Β.Δ./τος ‘‘περί υπαγωγής της Διευθύνσεως Αλιείας και του Τμήματος Επαγγελματικής Εκπαιδεύσεως εις το Υπουργείον Βιομηχανίας’’. Άρθρον μόνον.-1.Η αλιεία δια καλαμωτών δικτύων εν γένει, ήτοι η αλιεία δια δικτυωτών εργλείων, άτινα απαρτίζονται αφ’ενός μεν εξ απλού δικτύου ριπτομένου καθέτως προς την επιφάνειαν της θαλάσσης, αφ’ετέρου δε εξ ετέρου δικτύου επιπλέοντος επί της επιφανείας της θαλάσσης, τη βοηθεία καλαμών εν επαφή μετά του πρώτου καθ’ όλον το μήκος της άνω πλευράς αυτού, διέπεται από τας ακολούθους διατάξεις. 2.Τα χρησιμοποιούμενα δίκτυα δια την κατασκευήν των ως άνω εργαλείων δέον να έχωσι διαστάσεις οπών (μάτια) ων αι πλευραί μετρούμεναι από κόμβου εις κόμβον, του δικτύου όντος βεβρεγμένου, να είναι τουλάχιστον 22 χιλιοστά του μέτρου τόσον εις το κάθετον τμήμα του δικτύου (κάθετα δίκτυα, απλάδια) όσον και εις το οριζόντιον τμήμα τούτου (κρεββάτια), ανεξαρτήτως αν ενεργήται αλιεία εις αβαθή ύδατα, οπότε τα εργαλεία ταύτα είναι γνωστά και ως καλαμωτά της στεριάς ή στεριανά, ή εις βαθύτερα ύδατα οπότε είναι γνωστά και ως καλαμωτά του πελάγους ή πελαγίσια. Σελ. 292(ε) Τεύχος 1422 Σελ. 4 3.Τα ήδη χρησιμοποιούμενα καλαμωτά δίκτυα, ων αι διαστάσεις των πλευρών των οπών (μάτια) είναι μικρότεραι των οριζομένων εις την προηγουμένην παράγραφον, δεν επιτρέπεται να χρησιμοποιώνται από της 1ης Ιουλ. 1955 και εφεξής. 4.Εν ουδεμιά περιπτώσει επιτρέπεται να χρησιμοποιώνται τα κατά τας προηγουμένας παραγράφους καλαμωτά δίκτυα, καθ’ον τρόπον χρησιμοποιούνται τα γρι-γρι καλαμωτά, περί ων το από 27 Μαΐου 1953 Β.Δ/μα ‘‘περί κανονισμού της δια μικρών κυκλικών δικτύων αλιείας’’ (Φ.Ε.Κ. 155 Α΄/11.6.1953). 